UBIS ไตรมาส 3 กำไรลด 77% เหลือ 11 ลบ. หลังต้นทุน-ค่าใช้จ่ายเพิ่มขึ้น
UBIS ไตรมาส 3 กำไรลด 77% เหลือ 11.49 ลบ. หลังเผชิญต้นทุนวัตถุดิบของผลิตภัณฑ์เคลือบกระป๋องราคาปรับขึ้นต่อเนื่อง และค่าค่าใช้จ่ายในการขายรวมถึงค่าใช้จ่ายในการบริหารเพิ่มสูงขึ้น 
16 พ.ย. 2564

 บริษัท ยูบิส (เอเชีย) จำกัด (มหาชน) หรือ UBIS รายงานผลการดำเนินงานงวดไตรมาส 3 และงวด 9 เดือนแรก สิ้นสุด วันที่ 30 กันยายน 2564 ดังนี้

โดยบริษัทฯ มีผลกำไรสุทธิไตรมาส 3/2564 จำนวน 11.50 ล้านบาท ลดลงจากไตรมาส 3/2563 เป็นจำนวนเงิน 39.40 ล้านบาท คิดเป็นอัตราร้อยละ 77.40 (กำไรสุทธิไตรมาส 3/2563 จำนวน 50.90 ล้านบาท)
สำหรับไตรมาสที่ 3/2564 บริษัทฯ และบริษัทย่อยมีกำไรขั้นต้น 53.90 ล้านบาท ลดลงจากไตรมาส 3/2563 เป็นจำนวนเงิน 46.90 ล้านบาท คิดเป็นอัตราร้อยละ 46.50 โดยในไตรมาสที่ 3/2564 มีอัตรากำไรขั้นต้นร้อยละ 18.80 (ไตรมาสที่ 3/2563 อัตรากำไรขั้นต้นร้อยละ 37.70) ทั้งนี้อัตรากำไรขั้นต้นลดลงเนื่องจากต้นทุนวัตถุดิบของผลิตภัณฑ์เคลือบกระป๋องมีราคาปรับตัวเพิ่มขึ้นอย่างต่อเนื่อง
อีกทั้งบริษัทฯ และบริษัทย่อยมีค่าใช้จ่ายในการขาย 29.50 ล้านบาท เพิ่มขึ้นจากไตรมาส 3/2563 เป็นจำนวน 6 ล้านบาท คิดเป็นร้อยละ 25.60 (ไตรมาสที่ 3/2563 มีค่าใช้จ่ายในการขาย 23.50 ล้านบาท) โดยค่าใช้จ่ายในการขายที่เพิ่มขึ้น เกิดจากอัตราราคาค่าขนส่งที่สูงขึ้นและปริมาณการขายสินค้าที่เพิ่มขึ้นทั้งในประเทศและต่างประเทศ
นอกจากนี้บริษัทฯ และบริษัทย่อยมีค่าใช้จ่ายในการบริหาร 29.20 ล้านบาท เพิ่มขึ้นจากไตรมาส 3/2563 เป็นจำนวน 4.20 ล้านบาท คิดเป็นร้อยละ 17.10 (ไตรมาสที่ 3/2563 มีค่าใช้จ่ายในการบริหาร 25 ล้านบาท) ทั้งนี้ค่าใช้จ่ายในการบริหารที่เพิ่มขึ้น เนื่องจากการตั้งประมาณการค่าเผื่อมูลค่าสินค้าคงเหลือเพิ่มสูงขึ้นเมื่อเทียบกับไตรมาสที่ 3/2563
 
 
 
 